Rukometni savez Bosne i Hercegovine

mini|200p|Obilježje rukometnog saveza
**Rukometni savez Bosne i Hercegovine** (RS BiH) je krovna nacionalna organizacija za rukomet u Bosni i Hercegovini, zadužena za razvoj, organizaciju i nadzor nad rukometnim takmičenjima, registraciju igrača i svih selekcija te zastupanje države u međunarodnim rukometnim organizacijama. 
----**Osnivanje i razvoj**

Savez je osnovan 1948. godine kao sastavni dio tadašnjeg rukometnog saveza Jugoslavije. Zakonska registracija u Bosni i Hercegovini izvršena je 22. juna 2017. godine, kada je RS BiH formalno registrovan u skladu sa Zakonom o udruženjima i fondacijama i Zakonom o sportu BiH. Osnivači Saveza su bili Rukometni savez Federacije Bosne i Hercegovine (koji obuhvata kantonalne rukometne saveze i Rukometni savez Herceg-Bosne) i Rukometni savez Republike Srpske. Statut RS BiH usvojen je na Osnivačkoj skupštini 10. juna 2017. godine, u skladu sa čl. 10  Zakona o udruženjima i fondacijama BiH, čl. 22 stav 3 Zakona o sportu BiH. U Statutu je izričito navedeno da je Savez neutralan u političkim i vjerskim pitanjima i da je diskriminacija bilo koje vrste zabranjena.

----**Djelokrug i aktivnosti**

RS BiH je odgovoran za:

* organizaciju i sprovođenje prvenstava u BiH – među kojima su Premijer liga BiH za muškarce i žene, Kup BiH za muškarce i žene, te omladinska takmičenja za dječake i djevojčice
* registraciju i licenciranje igrača, trenera, sudija i službenih lica
* vođenje svih nacionalnih selekcija Bosne i Hercegovine
* zastupanje Bosne i Hercegovine u međunarodnim rukometnim organizacijama

Savez je član European Handball Federation (EHF) i International Handball Federation (IHF). Takođe, djeluje i u okviru Mediteranske rukometne konfederacije. Klubovi iz BiH redovno učestvuju u evropskim takmičenjima.
----**Organizaciona struktura**

* Predsjednik Saveza je **Vladimir** **Branković**.
* Podpredsjednici: **Nedim Musić** **i Slobodan Zadro**.
* Glavna tijela Saveza su Skupština, Upravni odbor, Nadzorni odbor i Generalni sekretar.

----**Pravni status i članstvo**

RS BiH je nevladin, nepolitički i nezavisni sportski savez koji djeluje na teritoriji Bosne i Hercegovine osnovan s ciljem unapređenja i razvoja rukometa.

Osnivači saveza su:

* Rukometni savez Federacije Bosne i Hercegovine (RS F BiH) – koji obuhvata kantonalne rukometne saveze i Rukometni savez Herceg-Bosne
* Rukometni savez Republike Srpske (RS RS)

Osnivači imaju pravo sudjelovanja u Skupštini Saveza, podnošenja prijedloga za dnevni red, kandidiranja za tijela Saveza, a obveze uključuju poštivanje statuta, učestvovanje u natjecanjima, plaćanje članarine i drugih naknada.
----**Sjedište i obilježja**

Sjedište RS BiH je u Vogošći, Jošanička 55, WOG Centar, IV sprat, 71320 Vogošća, Bosna i Hercegovina

Web stranica: https://rsbih.ba/
----**Rezultati i međunarodni plasmani**

**Muška seniorska reprezentacija**

* Reprezentacija Bosne i Hercegovine ostvarila je **prvi nastup na svijetskom prvenstvu** u rukometu 2015. godine. (Wikipedia)
* Muška reprezentacija je prvi put nastupila na EHF European Men's Handball Championship u 2020. godini. Nakon toga nastupali su I na Evropskom prvenstvu 2022. i 2024. godine.**Omladinske selekcije**
* Reprezentacija U-18 (muška) ostvarila je značajan uspjeh: osvojila je zlato na Men’s 18 EHF Championship u Slovačkoj u 2024. godini, nakon pobjede u finalu protiv Latvije (38:26).

----**Doprinos i uloga u rukometu**

RS BiH je kroz svoju organizaciju doprinio uspostavi jedinstvenog sistema takmičenja za muškarce i žene u BiH, kao i internacionalno nastupanje reprezentacija. Klubovi iz BiH redovno učestvuju u takmičenjima pod okriljem EHF-a i IHF-a.

Savez također ima važnu ulogu u razvoju omladinskog rukometa, edukaciji trenera, registraciji sudija, promociji sporta i održavanju standarda koji su u skladu s najvišim međunarodnim normama.

## Glavna seniorska takmičenja 
*Muškarci
**Premijer liga Bosne i Hercegovine
**Kup Bosne i Hercegovine
*Žene
**Premijer liga Bosne i Hercegovine
**Kup Bosne i Hercegovine

## Vanjski linkovi 
*Službena stranica
*Takmičenja, kalendari, bilteni, raspored utakmica

Kategorija:Rukomet u Bosni i Hercegovini